Ο **Τσαρλς Ντάνα Γκίμπσον** (14 Σεπτεμβρίου 1867 - 23 Δεκεμβρίου 1944) ήταν ένας Αμερικανός γραφίστας, που είναι περισσότερο γνωστός για τη δημιουργία του Gibson Girl, μια εικονική αναπαράσταση της όμορφης και ανεξάρτητης Αμερικανίδας κατά την αλλαγή του 20ου αιώνα. Η γυναίκα του, Αϊρίν Λάνγχορν και οι τέσσερις όμορφες αδελφές της υπήρξαν η έμπνευσή του. Δημοσίευσε τις εικονογραφήσεις του στο περιοδικό *Life* και σε άλλες μεγάλες εθνικές εκδόσεις για περισσότερο από 30 χρόνια, για να καταλήξει να γίνει εκδότης του το 1918 και αργότερα ιδιοκτήτης του περιοδικού γενικού ενδιαφέροντος.

Πρώτα χρόνια
------------

Ο Γκίμπσον γεννήθηκε στο Ροξμπούρι της Μασαχουσέτης και ήταν γιος της Ζοζεφίν Ελίζαμπεθ (*née Lovett*) και του Τσαρλς Ντε Γουλφ Γκίμπσον. Είχε μια αδελφή την Ζοζεφίν Γκίμπσον. Ένας από τους παππούδες τους ήταν ο Αμερικανός Γερουσιαστής Τζέιμς Ντε Γουλφ και προπάππος τους ο Γερουσιαστής Γουίλιαμ Μπράντφορντ. Η αδελφή του κληρονόμησε το Λονγκφίλντ (Μπρίστολ, Ρόντ Άϊλαντ) από τη μητέρα του πατέρα τους, Άμπι Ντε Γούλφ Γκίμπσον.

Ο Γκίμπσον ήταν ένας ταλαντούχος νέος που έδειξε από νωρίς την κλίση του προς την τέχνη και γράφτηκε από τους γονείς του στη σχολή της Νέας Υόρκης Art Students League, όπου σπούδασε για δύο χρόνια.

Εικονογράφος περιοδικών
-----------------------

Πουλώντας στο δρόμο τα σχέδιά που έκανε με πενάκι και μελάνι, κατάφερε να πωλήσει την πρώτη του δουλειά το 1886 στο περιοδικό Λάϊφ, που ιδρύθηκε από τον Τζον Άμις Μίτσελ και τον Άντριου Μίλερ. Φιλοξενούσε άρθρα γενικού ενδιαφέροντος, χιούμορ, εικόνες, και σχέδια. Η δουλειά του εμφανιζόταν εβδομαδιαία στο δημοφιλές εθνικό περιοδικό για περισσότερο από 30 χρόνια. Γρήγορα έγινε ευρέως γνωστός, με τα σχέδιά του να είναι δημοσιευμένα σε όλες της μεγάλες εκδόσεις της Νέας Υόρκης, συμπεριλαμβανομένου το *Harper's Weekly*, *Scribners* και *Collier's*. Στα εικονογραφημένα του βιβλία υπάρχουν και οι εκδόσεις του 1898 του βιβλίου *Ο αιχμάλωτος της Ζέντα* του Άντονι Χόουπ και της συνέχειάς του *Rupert of Hentzau*. Η ανάπτυξη του "Gibson Girl" από το 1890 και η πανεθνική φήμη του, έφερε στον Γκίμπσον αναγνώριση και πλούτο. Η αδελφή του Ζοζεφίν Γκίμπσον λέγεται πως τον ενέπνευσε για τις νέες όμορφες μοντέρνες γυναίκες.

Το 1895, παντρεύτηκε την Αϊρίν Λανγκχόρν γεννημένη στο Ντάνβιλ, της Βιρτζίνια. Μία από τις τέσσερις αδελφές της ήταν η Λαίδη Νάνσυ Άστορ, η πρώτη γυναίκα που εκλέχθηκε ως μέλος στο Κοινοβούλιο του Ηνωμένου Βασιλείου. Η γυναίκα του και οι κομψές αδελφές της επίσης ενέπνευσαν τα *Gibson Girls* του, που έγιναν εικονικές φιγούρες της κοινωνίας των αρχών του 20ου αιώνα. Ο δυναμικός και εφευρετικός τους πατέρας Τσίζγουελ Λανγκχορν είδε τη περιουσία του να μειώνεται δραστικά λόγω του Εμφύλιου Πολέμου, όμως μέχρι τα τέλη του 19ου αιώνα είχε ξαναδημιουργήσει την περιουσία του από τις δημοπρασίες καπνού και τη βιομηχανία του σιδηρόδρομου.

Μετά το θάνατο του Τζον Άμις Μίτσελ το 1918, ο Γκίμπσον έγινε εκδότης του περιοδικού *Life* και αργότερα ανέλαβε το περιοδικό ως ιδιοκτήτης. Καθώς η δημοτικότητα του *Gibson Girl* άρχισε να φθίνει μετά τον Πρώτο Παγκόσμιο Πόλεμο, ο Γκίμπσον άρχισε να δουλεύει στον τομέα των Πετρελαίων για δική του ευχαρίστηση. Το 1918 εκλέχθηκε ως Πάρεδρο μέλος της Εθνικής Ακαδημίας Σχεδίου και έγινε Ακαδημαϊκός το 1931.

Κληρονομιά
----------

Η σχεδόν χωρίς περιορισμούς εμπορευματοποίηση των χαρακτηριστικών σκίτσων του έγινε ποικιλοτρόπως. Το  Gibson κοκτέιλ φημίζεται πως φέρει το όνομά του, όπως επίσης λέγεται ότι τον ευχαριστούσε να παραγγέλνει μαρτίνι με τζιν με μια γαρνιτούρα από τουρσί κρεμμύδι στη θέση της παραδοσιακής ελιάς ή ξύσμα λεμονιού. 
Για ένα μέρος της καριέρας του ο Γκίμπσον έμενε σε μια καλλιτεχνική συνοικία στο Νιού Ρότσελ στη Νέα Υόρκη, ανάμεσα σε ηθοποιούς, συγγραφείς και καλλιτέχνες της εποχής. Η κοινότητα ήταν περισσότερο γνωστή για τον πρωτοφανή αριθμό υποσχόμενων Αμερικανών εικονογράφων που υπήρχαν εκεί. 

Στον Γκίμπσον ανήκε ένα νησί ανοιχτά στο *Islesboro* του Μέιν που έγινε γνωστό ως το νησί των 700 εκταρίων. Μαζί με τη γυναίκα του περνούσαν εκεί ολοένα και περισσότερο χρόνο με την πάροδο του καιρού. Αποσύρθηκε το 1936, την ίδια χρονιά που το Scribner's δημοσίευσε τη βιογραφία του, *Portrait of an Era as Drawn by C.D. Gibson: A Biography* του *Fairfax Downey*.

Όταν πέθανε το 1944, ο Τσάρλς Ντάνα Γκίμπσον ενταφιάστηκε στο *Mount Auburn Cemetery* στο Κέινμπριτζ της Μασαχουσέτης.

Έργα
----

* Gibson Girl, δημιουργήθηκε το 1898*Gibson Girl*, δημιουργήθηκε το 1898
* Εικόνα στην αρχή του βιβλίου Ο αιχμάλωτος της Zenda, 1898Εικόνα στην αρχή του βιβλίου *Ο αιχμάλωτος της Zenda*, 1898
* Εικονογράφηση από το Rupert of Hentzau, 1898Εικονογράφηση από το *Rupert of Hentzau*, 1898
* Στην παραλία, 1901*Στην παραλία*, 1901
* Φανταχτερό φόρεμα, 1901*Φανταχτερό φόρεμα*, 1901
* Έρωτας στον κήπο, 1901*Έρωτας στον κήπο*, 1901
* Το φλερτ, 1901*Το φλερτ*, 1901
* Μάθημα τέχνης, 1901*Μάθημα τέχνης*, 1901
* Οτιδήποτε στον κόσμο που μπορεί να αγοράσουν τα χρήματα, 1901*Οτιδήποτε στον κόσμο που μπορεί να αγοράσουν τα χρήματα*, 1901
* Ποδοπάτημα, 1901*Ποδοπάτημα*, 1901
* Fanned Out, 1914*Fanned Out*, 1914
* Μελέτες στην έκφραση: Όταν οι γυναίκες είναι ένορκοι, 1902*Μελέτες στην έκφραση: Όταν οι γυναίκες είναι ένορκοι*, 1902
* Ο πρώτος τους καυγάς, 1914*Ο πρώτος τους καυγάς*, 1914

Δείτε ακόμα
-----------

* Λονγκφίλτν (Οίκος του Τσάρλς Ντάνα Γκίμπσον)

Παραπομπές
----------

1. 1 2  (Αγγλικά) *Internet Movie Database*. nm0316890. Ανακτήθηκε στις 21  Ιουλίου 2015.
2. 1 2  «Charles Dana Gibson». (Ολλανδικά) *RKDartists*. 31462.
3. 1 2  «Charles Dana Gibson». (Αγγλικά) *Gibson, Charles Dana*. 16  Δεκεμβρίου 2017.
4. ↑  (Αγγλικά) *Find A Grave*.
5. ↑  (Αγγλικά) *Museum of Modern Art online collection*. 2145. Ανακτήθηκε στις 4  Δεκεμβρίου 2019.
6. ↑  8906. Ανακτήθηκε στις 4  Δεκεμβρίου 2019.
7. ↑  www.encyclopediavirginia.org/Gibson\_Irene\_Langhorne\_1873-1956. Ανακτήθηκε στις 23  Ιουνίου 2019.
8. 1 2  Leo van de Pas: (Αγγλικά) *Genealogics*. 2003.
9. ↑  Rossiter Johnson, John Howard Brown (1904). *The twentieth century biographical dictionary of notable Americans*. The Biographical Society.
10. ↑  Laura Barbeau (Δεκέμβριος 1979). «LONGFIELD (Gibson House) HABS No.RI-129». *Historic American Buildings Survey* (National Park Service). Αρχειοθετήθηκε από το πρωτότυπο στις 2020-04-30.. Ανακτήθηκε στις 2010-06-29.
11. ↑  «Langhorne House, 117 Broad Street, Danville, Va. virginia.org». Αρχειοθετήθηκε από το πρωτότυπο στις 2 Ιουνίου 2008. Ανακτήθηκε στις 18 Αυγούστου 2016.
12. ↑  "Charles Dana Gibson and his wife at their Islesboro, Maine, home", Maine Memory Network
13. ↑  "Mrs. Gibson, the original Gibson girl," Maine Memory Network, Maine's Online Museum, mainememory.net
14. ↑  Progressive Architecture – Volume 3, 1922
15. ↑  «Charles Dana Gibson at his Islesboro home, vintagemaineimages.com». Αρχειοθετήθηκε από το πρωτότυπο στις 6 Μαρτίου 2009. Ανακτήθηκε στις 18 Αυγούστου 2016.

Πηγές
-----

* Bulloch, J. M (1896). «Charles Dana Gibson». *The Studio (magazine)* **VIII**: 75–81.. Ανακτήθηκε στις 2009-07-27.
* Davis, Charles Belmont (January 1899). «Mr. Charles Dana Gibson and his Art». *The Critic* **XXXIV** (859): 48–55.. Ανακτήθηκε στις 2009-07-27.
* Gelman, Woody (ed.) (1969). *The Best of Charles Dana Gibson*. New York: Bounty Books. CS1 maint: Extra text: authors list (link)
* Marden, Orison Swett (1905). *Little Visits With Great Americans, Chapter XXXIII "Charles Dana Gibson, Originator of the "Gibson Girl"*. New York: The Success Company. σελίδες 342–352. Ανακτήθηκε στις 27 Ιουλίου 2009.
* *The Gibson Girl and Her America. The Best Drawings of Charles Dana Gibson* selected by Edmund Vincent Gillon, Jr. Dover Publications, Inc. New York, 1969.\*— (1905). *Sketches in Egypt*. New York: Doubleday & McClure Co. Ανακτήθηκε στις 27 Ιουλίου 2009.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τσαρλς Ντάνα Γκίμπσον** |

* Έργα του/της Charles Dana Gibson στο Project Gutenberg

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 49342220
* **Europeana**: agent/base/62832
* LCCN: n50028210
* ISNI: 0000 0001 2132 0829
* GND: 129161500
* SUDOC: 139509178
* BNF: cb14974712m (data)
* ULAN: 500012937
* KulturNav: id
* RKD: 31462

 |

 |